Samarqand davlat universitetining Kattaqo‘rg‘on filiali
Samarqand davlat universitetining Kattaqoʻrgʻon filiali – Oʻzbekiston Respublikasi Vazirlar Mahkamasining 18.05.2021 yildagi 307-sonli qarori asosida tashkil topgan. Filialda 2 ta fakultet, 5 ta kafedra, 16 ta bakalavriat taʼlim yoʻnalishlari mavjud boʻlib, 2 039 nafar (bakalavriat kunduzgi 1 778 nafar, sirtqi 261 nafar) talaba tahsil olmoqda (ilmiy salohiyat – 25.9 foiz) Bakalavriat taʼlim yoʻnalishlari oʻquv rejalari ishlab chiqilgan, 6 ta buyurtmachi tashkilotlar („Samarqand viloyati maktabgacha va maktab taʼlimi boshqarmasi“, „Samarqand viloyati moliya boshqarmasi“, „Tadbirkorlikni rivojlantirish angentligining Samarqand viloyati boʻyicha vakolatli ofisi“, „Markaziy bank Samarqand viloyati boshqarmasi“, „Axborot texnologiyalari va kommunikatsiyalarini rivojlantirish vazirligi Samarqand viloyati hududiy boshqarmasi“, „Respublika bolalar ijtimoiy moslashuv markazi Samarqand mintaqaviy filiali“) bilan kelishilgan. SamDU Kattaqoʻrgʻon filialida 2 ta oʻquv binosi, 1 ta sport zal, 1 ta ARM mavjud, binolar xizmat koʻrsatish quvvati 2 000 oʻrin, 2 ta fakultet, 5 ta kafedralarda bakalavriat kunduzgi shaklida 16 ta taʼlim yoʻnalishida 1 778 nafar, sirtqida 2 ta taʼlim yoʻnalishida 261 nafar (jami 2 039 nafar) talabalar tahsil olmoqda.